Source: https://ispis.sk/judikatura/KSKE/14Cbi109/2005
Timestamp: 2020-03-28 12:18:46+00:00
Document Index: 12585410

Matched Legal Cases: ['§ 153', '§ 153', '§ 153', '§ 96', '§ 96', '§ 142', '§ 153', '§ 96', '§ 142', '§ 42', '§ 221', '§ 205', 'súd ', 'súd ', 'súd ', 'súd ', '§ 153', 'súd ', 'Súd ', '§ 96', 'súd ', 'súd ', 'Súd ', 'súd ', 'súd ', 'súd ', '§ 142']

KSKE 14 Cbi 109/2005 - iSpis
iSpis Judikatúra – KSKE 14 Cbi 109/2005
KS v Košiciach, dátum 30.09.2012, sp.zn. KSKE 14 Cbi 109/2005
§ 153a ods. 1 OSP § 153a ods. 2 OSP § 153a ods. 3 OSP § 96 ods. 1 OSP § 96 ods. 2 OSP § 142 ods. 1 OSP
§ 153a ods. 1 OSP § 96 ods. 1 OSP § 142 ods. 1 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 14Cbi/109/2005 Identifikačné číslo súdneho spisu: 7005203120 Dátum vydania rozhodnutia: 01. 10. 2012 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2012:7005203120.4
Rozhodnutie Krajský súd v Košiciach sudkyňou JUDr. Drahomírou Brixiovou v právnej veci žalobcu: C.. C. U., nar. XX.XX.XXXX, bytom G. 9, XXX XX M. proti žalovanému: L.. L. T., P. 5, XXX XX M., správca konkurznej podstaty úpadcu U. F. - F. F., M. XX, XXX XX M., IČO: XX XXX XXX, v konaní o zaplatenie 1.315,31 eur (39.625,- Sk) s príslušenstvom takto
Žalovaný je p o v i n n ý nahradiť žalobcovi 1.315,31 eur od 14.5.2005 do zaplatenia a trovy konania v sume 65,76 eur do 15 dní od právoplatnosti tohto rozsudku.
V časti príslušenstva súd konanie z a s t a v u j e.
Žalobca sa podanou žalobou domáhal voči žalovanému náhrady škody vo výške 1.315,31 eur (39.625,- Sk) s príslušenstvom.
Svoj návrh odôvodnil tým, že zmluvou o postúpení pohľadávky zo dňa 6.5.2002 postúpil časť svojej pohľadávky voči úpadcovi U. F. - F. F. vo výške 2.402,84 eur (72.388,- Sk) na V. I.. V. I. dňa 6.5.2002 realizoval následne započítanie vzájomných pohľadávok voči úpadcovi U. F. - F. F.. Dňa 10.7.2002 správca konkurznej podstaty úpadcu U. F. - F. F. oznámil, že vzájomné započítanie pohľadávok medzi V. I. a úpadcom neuznáva a začal od p. V. I. vymáhať dlh. Dňa 16.1.2004 podal žalobca žalobu o určenie platnosti právnych úkonov (započítania pohľadávok) . Krajský súd v Košiciach rozsudkom zo dňa 25.8.2004 určil, že právne úkony započítania pohľadávok sú platné a neuznanie započítania pohľadávok nebolo v súlade s právom. Dňa 14.5.2005 postúpil postupca V. I. pohľadávku, ktorá vznikla titulom bezdôvodného obohatenia na žalobcu. Pred začatím pojednávania zobral žalobca späť návrh, čo sa týka príslušenstva a netrval na rozšírení žalobného návrhu o sumu 1.087,53 eur.
Žalovaný na pojednávaní dňa 1.10.2012 uznal nárok žalobcu uplatnený žalobou vo výške 1.315,31 eur.
Podľa § 153a ods. 1, 2, 3 O.s.p. ak počas konania žalovaný uzná pred súdom nárok uplatnený žalobou alebo jeho základ alebo ak sa žalobca vzdá pred súdom svojho nároku, súd rozhodne rozsudkom na základe uznania alebo vzdania sa nároku. Rozhodnúť spor rozsudkom na základe čiastočného uznania nároku možno len na návrh žalobcu a na základe úplného alebo čiastočného vzdania sa nároku len so súhlasom žalovaného. Rozsudkom na základe uznania alebo vzdania sa nároku nemožno rozhodnúť spor, ktorý účastníci nemôžu skončiť súdnym zmierom.
Súd v súlade s citovaným zákonným ustanovením keďže žalovaný uznal žalobcom uplatnený nárok vo výške 1.315,31 eur rozhodol tak, ako je to uvedené vo výroku tohto rozsudku.
Podľa ust. § 96 ods. 1, 2 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd v tejto časti zastaví. Súd konanie nezastaví, ak odporca so späťvzatím návrhu z vážnych dôvodov nesúhlasí, v takom prípade súd po právoplatnosti uznesenia pokračuje v konaní.
Nakoľko žalobca zobral pred začatím pojednávania späť návrh ohľadne príslušenstva, súd v tejto časti konanie zastavil.
O trovách konania súd rozhodol v súlade s ust. § 142 ods. 1 O.s.p. a žalobcovi, ktorý bol v konaní úspešný priznal náhradu trov konania vo výške 65,76 eur. Trovy konania predstavujú žalobcom zaplatený súdny poplatok za návrh, ktorý je povinný žalovaný uhradiť v súlade s výrokom tohto rozsudku.